
Az 1848-49-es szabadságharc hadiipara

Kulcsszavak: Komárom; hadiipar; hadellátás
Az 1848-49-es szabadságharc katonai sikerei nem csak a frissen született honvédség és a harcokat folytató felkelők érdeme. Épp annyira fontos megemlíteni a harcászati lépéseknek hátteret biztosító és a hadtesteket utánpótlással valamint felszereléssel folyamatosan ellátó hadiipar érdemeit, nehézségeit is. Jelen dolgozatomban egy városnak, az 1848-49. évi szabadságharc eseményei során végig szorongatott helyzetben helytálló Komáromnak a hadellátásával foglalkoztam. Célom az ostromolt város hadianyag ellátási szükségleteinek feltárása volt, valamint annak kutatása a korabeli forrásokban, hogy ezen szükségleteket a kétszer is ostromzár alá került város vezetősége miként próbálta és tudta kielégíteni.



